钦定古今图书集成/明伦汇编/闺媛典/第196卷 > 沈九思妻廖氏
## 钦定古今图书集成/明伦汇编/闺媛典/第196卷 > 沈九思妻廖氏

按《上元县志》：“廖氏，孝廉沈九思妻。年十七于归，天性
端淑。后七年，九思计偕京师没，廖年二十四，旅榇既
归，誓与共死，绝食数日。时翁老，子凤翔才三龄，翁以
老幼无依，力劝之，始强食。门户衰薄，事皆黾勉。翁没，
易钗珥送其终。家益窘，守愈约，训子益力。万历四年，
凤翔举于乡，二十年成进士。”